
Entre els anys ]990 i 2000 han mort un total de 986 presos, principalment de SIDA, a les presons espanyoles. Això sense tenir en compte els presos que moren pocs dies després d'haver estat excarcerats. Ni FIES, ni dispersió, ni malalts a la presó! 


Criminalització dels moviments socials 


Exit de la manifestació on un miler de persones denuncia la violència del cos policial 


El jovent de Berga es converteix en el «conillet 
d’índies» de la nova repressió dels mossos 


Berga/ El Berguedà- «El passat dissabte 6 de 
Novembre sobre les 11 de la nit un fort 
desplegament de mossos d”esquadra van 
començar una "caça de bruixes” arreu dels 
carrers i locals d'oci nocturn de Berga. 
Durant unes cinc hores desenes de persones 
van ser perseguides, intimidades i agredides 
brutalment sense cap raó concreta. 
Assistència mèdica pels cops 
Vàries persones van haver de rebre assistèn¬ 
cia hospitalària a causa bàsicament de cops 


de porra i altres dues van ser detingudes. Pel 
que sabem un d'ells ha estat acusat d'atemp¬ 
tat contra els agents de l'autoritat i va sortir 
en llibertat el dilluns al migdia. Tots els tes¬ 
timonis asseguren que no va existir cap 
mena d'agressió per part d'aquest jove ni cap 
altre.» Davant aquests fets, una extensa 
plataforma de col·lectius i persones, van 
decidir convocar una manifestació el passat 
dissabte B de novembre a les set de la tarda 
a la plaça Sant Pere del municipi. Paral·lela¬ 


ment, portaveus dels mossos d'esquadra ini¬ 
ciaven una campanya pública de desinfor- 
mació als mitjans de comunicació oficials, 
intentant imposar una versió que no s'ajusta¬ 
va en cap mesura als fets ocorreguts. La 
manifestació contra l'actuació dels mossos 
va ser un èxit rotund. Un miler de persones 
de totes les edats van marxar mostrant el 
seu rebuig a la violència «injustificada i 
inqüestionable» del cos policial, que perdu¬ 
ra des de fa temps a la comarca i que cul¬ 


minà amb els fets de la matinada del 6 al 7 
de novembre. Amb l'èxit de la manifestació 
però, no s'atura la campanya i els col·lectius 
implicats han iniciat una convocatòria públi¬ 
ca a l'enviament de cartes i correus a polítics 
i autoritats locals per tal que posin fre a 
aquest tipus de violència gratuïta que ja fa 
temps que toca els nassos als i a les 
berguedanes. M és informació a: 

w w w .berguedal I i bertari .o rg 

Segueixen els actes i manifestacions de suport 

Un miler de persones es manifesten per 
la llibertat dels dos joves d'Hospitalet 


Sants/ Barcelona- El dissabte dia B pel matí 
es va celïebrar l'acte públic per demanar la 
llibertat dels dos joves de L'Hospitalet amb 
el lema: Prou repressió als moviments socials. 
Llibertat joves de L'Hospitalet". L'acte es va 
fer a la biblioteca de la parròquia de Sant 
Medir, i hi van assistir vora un centenar de 
persones, que van poder escoltar interven¬ 
cions d'amics dels encausats, explicant la 
seva situació, així com una explicació del 
paper de la Brigada d'Informació en els dar¬ 
rers anys per part d'un membre de suport als 
Tres de Gràcia. Posteriorment, la membre 
d'Entrepobles Gabriela Serra va fer una valo¬ 
ració de les conseqüències de la repressió 
sobre la dissidència, i l'acte va concloure amb 


la ponència d'Inaki Rivera, de l'Observatori 
del Sistema Penal i Drets Humans de la UB, 
sobre el caràcter penal i la ideologia secu- 
ritària a les societats occidentals. 

Barcelona- El mateix dissabte a la tarda es 
va convocar una manifestació pels carrers 
més cèntrics de la capital catalana per dem¬ 
anar l'alliberament immediat de l'Eudald i 
l'Ermengol, empresonats injustament 
després de ser detinguts quan anaven en 
moto per la carretera de la Bordeta, incul¬ 
pats d'haver creuat uns contenidors segons 
les declaracions extretes sota tortura. 

Es van arribar a concentrar al voltant d'un 
miler de persones, que anaven corejant els 
noms dels dos companys, demanant la seva 


llibertat immediata, la derogació de la Llei 
Antiterrorista, la dissolució de la Brigada 
d'Informació, així com la fi de les tortures a 
les comissaries i dependències policials. En 
cap moment es van produir escenes de ten¬ 
sió tot i l'ampli dispositiu policial i d'agents 
de paisà. Durant tot el recorregut, que va sor¬ 
tir de plaça Universitat, un nodrit grup va 
anar fixant cartells contra les presons i les 
tortures, i es van despenjar pancartes amb 
lemes de diversos edificis. La manifestació es 
va desconvocar a la plaça Sant Jaume després 
de llegir un comunicat. Posteriorment la 
Guàrdia Urbana de Barcelona va aturar la fur¬ 
goneta que havia acompanyat la mani¬ 
festació, com va sent habitual, imposant una 


multa per dur la matrícula tapada. Per altra 
part elscarcerersde la presó de menors de la 
Trinitat van fer un escorcoll a la cel·la de 
l'Eudald i l'Ermengol, que encara es trobaven 
junts, per intentar burxar i poder així, 
internar-los al mòdul bàsic de la presó. A 
hores d'ara tot apunta a que s'hagin hagut de 
separar a diferents cel·les per la massificació 
que pateix la presó, on han de conviure amb 
quatre presos més a cada habitació. 

Lleida/Segrià- El dimecres 10 de novembre 
es va dur a terme una concentració de suport 
als dos joves empresonats de l'Hospitalet 
sota el lema de "Llibertat presos de l'Hos- 
pitalet. Us volem a casa ja!". Aquesta es va fer 
a les ]8'30 hores a la Plaça Paeria de la ciutat 
de Lleida i amb una participació d'una trente¬ 
na de persones. Durant la concentració es 
van recollir signatures i es va vendre material 
de suport. A la vegada es van repartir octa- 
vetes explicant els fets. Llibertat immediata 
joves de l'Hospitalet. Us volem a casa ja! 

Assemblea Antirepressiva de Ponent 

La invasió de l'Iraq 


Més de 500 marines greument ferits arriben a europa 

Matança de centenars 
d'iraquians durant la 
destrucció de Falujah 

la són prop de 1400 els soldats invasors morts. No hi ha dades 
dels mercenaris subcontractats que també han mort. 


Bagdad/ Iraq - Milers de marines nordameri- 
cans varen començar el passat dilluns l'assalt 
a la ciutat de Fallujah. La data escollida va 
ser l'imposada pel calendari electoral 
d'Estats Units i el cònsul Alaui, immediata¬ 
ment posterior a la reelecció de Bush i el 
màxim d'allunyada de la data de les 
suposades eleccions que es faran el mes de 
gener de 2005 als sectors controlats pel 
Pentàgon dins de l'Iraq. La ciutat de Falujah 
situada a la marge esquerra de l'Eufrates i 
coneguda com la ciutat de les Mesquites 
(n'hi havia prop de ]80) tenia una població 
de 300.000 persones ara fa prop d'un any, 
abans que comencessin els bombardejos 
aeris nordamericans (similar a la població 
d'Hospitalet de Llobregat). La seva extensió 
urbana és d'uns 45 quilòmetres quadrats (la 
meitat de Barcelona). A la ribera de 
l'Eufrates hi havia grans zones de cultius 
d'hortalises, a l'est de la ciutat hi podiem 
trobar polígons industrials. Al centre princi¬ 
palment hi havia comerç i mercats. Ja des de 
fa mesos desenes de tancs nordamericans 
havien rodejat la ciutat, amb controlsarmats 
a totes les carreteres i amb l'instal·lació de 
campaments militars encerclats d'enormes 
murs de formigó per impedir-ne l'atac amb 
morters des de la ciutat. Entre la població 


de Falujah ja s'havien produït mésd'un miler 
de morts en els anteriors bombardejos. El 
subministrament de llum i aigua era pràcti¬ 
cament nul des de feia setmanes i els camps 
defútbol i patis d'escoles i hospitals s'havien 
convertit en improvitzats cementeris de les 
víctimes, entre les que figuraven desenes de 
nens i nenes. Tot i això, la població que es va 
resistir a marxar, que diferents fonts estimen 
entre les 60.000 i les 100.000 persones, 
sobrevivien en aquestes pèssimes condi¬ 
cions, amb tota la zona industrial destruïda, 
amb molts edificis dels barris del sud-est 
semi-enderrocats i amb la construcció pop¬ 
ular -feta amb mà d'obra voluntària de tots i 
totes les habitants de Falujah- d'enormes i 
quilomètriques barricades de runa i sorra al 
voltant de la ciutat, que pretenien aturar l'a¬ 
vanç dels tancs en cas que arribés el dia de 
la invasió. A les feines de protecció de la 
ciutat hi va participar tothom: els agricul¬ 
tors amb la seva maquinària, les autoritats 
municipals amb la seva infraestructura, i 
qualsevol ciutadà amb les seves mans. 

Però va arribar el moment de l'assalt 
Aquesta rebel·lia col·lectiva contra l'avanç de 
les tropes nordamericanes va posar Falujah 
al punt de mira del Pentàgon, i la van qüali- 
ficar de ciutat rebel. A l'interior de la ciutat 









Es penjaven cartells a les senyals de trànsit mentre avançava la manifestació. 


Antifeixisme 


L'alumnat de la UB que protestava 
contra l'homenatge a l'anticatalanista 
Francisco Caja és expulsat a cops 


lA REPRESSIÓ DE LA LLEI DEL M ENOR 


Mor UN ALTRE MENOR A UN CENTRE DEÏENERIFE 

Continuen les denúncies 
de maltractaments als centres 
de menors arreu de l'Estat 


Barcelona- Tal com anunciàvem en el but¬ 
lletí anterior, divendres ]2 fou convocada 
una concentració en rebuig a l'acte de 
Convivència Cívica Catalana a la UB, en ho¬ 
menatge al professor Caja amb la presència, 
entre d'altres de Vidal-Q uadras i Redondo 
Terreros. L'acte, que no havia estat autoritzat 
el darrer any a la Universitat, va iniciar-se 
amb un fort dispositiu de seguretat per evi¬ 
tar incidents i s'havien contractat una dese¬ 
na de guardes de seguretat que vigilaven 
l'entrada i l'aula magna, i que completava un 
espectacular desplegament de policia 
secreta, mai vista a la UB. No van ser, sufi¬ 
cients, però, per evitar que després que una 
veu interrompés la professora de la URV 
Josefina Albert amb crits d'«en valencià!», es 
produïssin una sèrie d'agressions i cops de 
puny contra una vintena d'estudiants. El rec¬ 
tor de la UB va llegir immediatament 
després de l'acte un comunicat en què con¬ 
demnava «qualsevol ús de mitjans violents, 
físics i morals com els que han sofert en el 


decurs de l'acte estudiants de la UB», així 
com els «intents d'utilitzar l'àmbit de la uni¬ 
versitat per alterar el clima de tolerància de 
Catalunya». Després dels incidents, els estu¬ 
diants -alguns dels quals eren representants 
al claustre- van denunciar que policies 
secretes els havien intimidat ensenyant-los 
la placa i el fet que sabessin els seus noms, 
els demanessin el DNI i no els deixessin 
accedir a la biblioteca. Els estudiants també 
van denunciar que havien estat agredits pel 
públ ic i també pels guardes de seguretat que 
havia pagat la Universitat. El vicerectorjoan 
Guàrdia va dir entre la gentada que «això no 
quedarà així». Els estudiants esperen alguna 
cosa mésde la UB que una simple declaració 
del rector. L'acte de desgreuge per unes pin¬ 
tades contra Caja es va convertir en una 
apologia de l'antinacionalisme català, en 
què es van fer contínues referències a la llui¬ 
ta contra ETA amb crits pre-constitucionals 
de «Viva Franco» entre d'altres. 

Tenerife/ Canàries- El passat dissabte 13 de 
novembre, a primera hora del matí, era 
descobert el cos sense vida d'un jove de 17 
anys al centre d'internament de mesures judi¬ 
cials El Rosario, a N ivaria. La causa de la mort 
ha estat apuntada com a suïcidi per part de la 
Consellera de treball i assumptes socials 
Àgueda Montelongo, del Partit Popular. 
Montelongo va afirmar que el jove es trobava 
intern en el centre de menors per una mesura 
cautelar dictada pel jutjat del Menor de 
Tenerife pertemptativa d'homicidi. 

Sierra Morena/Andalusia- Tres ex-treballa- 
dores del centre de menors infractors Sierra 
Morena, que depèn de la Junta d'Andalusia, 
asseguren que els menors internats són 
sotmesos a càstigs durs, que no reben aten¬ 
ció psicològica i que se'ls ha reduït les sor¬ 
tides educatives i els permisos, al marge 
d'altres irregularitats. Les tres dones asse¬ 
guren que els fets esdevenen des de juny 


d'enguany quan la gestió del centre va pas¬ 
sar en mans de l'Asociación Desarrollo e 
Integración Social Meridianos. Entre d'altres 
irregularitat, lestreballadoresexpliquen que 
durant les primeres 48 hores, el menor es 
troba en aïllament absolut, que hi ha san¬ 
cions com l'anomenada «cadira» en què el 
menor es troba assegut en una cadira més 
d'una hora, de cara a la paret i sense moure's. 
S'aplica també de forma generalitzada una 
tècnica anomenada «extinció» per la qual 
«si el menor estroba alterat, se'l deixa sol en 
una habitació fins que s'esgoti, i tot i que 
cridi, defequi, vomiti o es lesioni, no l'atén 
ningú». Per la seva part, el delegat de justícia 
Morales afirma que no hi ha constància de 
cap denúncia i que segurament les ex-tre- 
balladores es troben en conflicte laboral 
amb l'associació, fet que les condueixi a 
emetre aquest tipus de declaracions. 

la població va construir túnels i búnkers per 
protegir-se de l'armament americà i de les 
bombes de fòsfor que cremen tot el que 
toquen (prohibides per l'O NU). Però un cop 
començat l'avanç de les tropes casa per casa 
no hi havia sortida. La majoria de la població 
es va concentrar al barri de Yolan, al nord- 
oest i amb escapatòria a través de l'Eufrates. 
Però des d'allà també els van acorralar. 
L'exèrcit americà va decretar que tot ciutadà 
major de 15 anys es convertia en objectiu 
militar. No hi havia més sortida que morir 
sota la runa de casa o morir matant, la lògica 
de la guerra s'havia imposat. La població de 
Falujah només podia ser salvada per les pres¬ 
sions polítiques externes des d'Europa o per 
la pressió dels mitjans de comunicació. Però 
res de res; es varen limitar a narrar l'episodi 
militar com si d'una batalla entre bandes es 
tractés, la deshumanització narrativa i visual 
de la destrucció de Falujah l'assimila molt als 
fets de Srebrenica (antiga Iugoslàvia) i en 
postposa l'exigència de responsabilitats a 
d'aquí D, 20 o 30 anys. 

Varen haver d'esgrimir la figura d'AI-Zarqaui 
per justificar-ho tot, però evidentment se'ls 
ha escapat, com no podia ser d'altra manera. 


El Prat/ Baix Llobregat.- «El passat 14 d'oc¬ 
tubre a l'empresa Clariant Ibérica ubicada al 
Polígon Industrial Pratenc,el treballador A.C. 
va patir una crisi asmàtica que va acabar 
desenvolupant en una aturada cardiorrespi- 
ratòria. L'hora de l'accident, tres quarts i cinc 
de nou del vespre, va coincidir amb la no 
presència a l'empresa de cap membre del 
servei de prevenció i evidentment tampoc la 
de l'únic metge d'empresa. La llei és tan "exi¬ 
gent” que el pressupost per a mantenir una 
ambulància amb els mitjans necessaris és 
molt car. El nostre company A.C es troba en 
coma profund desde la data per falta d'aten¬ 
ció mèdica ràpida (sense oblidar que l'em- 


Al Zarqaui és Bin Laden i Bin Laden és guer¬ 
ra. Guerra és negoci d'armament i control 
del petroli. Atrapar a Zarqaui voldria dir que 
s'acaba la guerra, que s'acaben les justifica¬ 
cions de la massacre, que s'acaba el negoci? 
Centenars de cossos de civils es podreixen 
als carrers de Falujah rossegats per gossos 
famolencs, mentre encara milers resisteixen 
al seu casc antic. A la rereguarda els marines 
quan fan el canvi de torn juguen a la Play¬ 
station, per ells la diferència entre la realitat 
i la ficció és molt difícil de percebre enmig 
d'ulleres de visió infraroja i de vestits infor¬ 
matitzats que els converteixen en màquines 
de matar. Ben sovint es pregunten: quan pas¬ 
sarem a la següent pantalla? M entrestant als 
espectadors passius de la massacre de tant 
en tant ens suministren dosis controlades 
d'escàndol (administrades des del mateix 
Pentàgon) per evitar que ens mobilitzem: el 
propi règim americà ja castiga als militars 
que maten sense demanar permís. 

La ciutat de les mesquites passarà a formar 
part d'una macabra llista de la història de la 
humanitat: Roma, Cartago, Gernika, Dresden, 
Hiroshima, Srebrenica, Grozni, Falujah,.. 

presa de la que parlen es tracta d'una quími¬ 
ca). I gràcies als companys amb coneixe¬ 
ments de socorrisme que el van atendre (.,.).» 
Com a conseqüència de la falta de mitjans i 
assistència mèdica, els treballadors i trebal¬ 
ladores han decidit efectuar aturades inter¬ 
mitents de dues hores per torns dimarts i 
dijous en les properes dues setmanes. 
Reivindiquen l'augment del servei mèdic a 24 
hores per part de l'empresa i denuncien la 
ignorància a la que els ha sotmès l'adminis¬ 
tració des del desviament del riu Llobregat, 
amb mala senyalització i ni un servei d'urgèn¬ 
cies en un polígon on hi treballen més de 
4.000 treballadors. CGT Clariant 16/ 0/ 04 


Butlletí setmanal 

Gdntra-Infos 


tel: 93.442.62.53 

CORRFIJ FI FCTRÒNIC: 

«zitzania@sindominio.net» 


Es presenta un recurs contra la 
Llei del Menor al Tribunal Suprem 

Barcelona- Prop de cent ONGsd'arreu de l'Estat van presentar el passat dia 27 d'octubre 
un recurs contenciós administratiu contra el nou reglament de la llei de responsabilitat 
penal del menor perquè vulnera principis constitucionals. Segons la valoració que fan 
aquestes organitzacions de la llei aprovada el passat 30 d'agost i que ha d'entrar en vigor 
el març del 2005, el reglament no respecta els drets dels menors ni els tractats interna¬ 
cionals i, per tant, és més restrictiu que la mateixa llei. A més a més diuen, que amb aque¬ 
st nou text, el tractament dels joves és més dur que el que es dóna als adults i critiquen, 
per exemple, l'aïllament dels menors durant 22 hores com a mesura disciplinària i la pos¬ 
sible entrada de les forces de seguretat als centres d'internament. Contra-lnfos 2/ 0/ 04 


Presos i preses en lluita 


Finalment s'anuncia l'arribada de 
Laura Riera a la presó de Badajoz 

Badajoz- «Després de que fa dues setmanes s'anunciés la interrupció del vis-a-vis de Laura 
Riera amb Diego Sanchez per què la Laura fos traslladada de presó (de Soto del Real a 
Badajoz), sense que es tingués constància de la seva arribada a la presó extremenya, final¬ 
ment la Laura ha pogut comunicar que ja ha arribat a la presó on fou assignada sense que 
tinguem més detalls de com ha anat el trasllat.» Rescat 16/ 0/ 04 


Lluites laborals 


Boicot dels treballadors de Parcs i Jardins 

Barcelona.- Prop de 150 treballadores i treballadors de l'Institut M unicipal de Parcs i Jardins es 
van manifestar el passat diumenge 14, en el marc de la Festa de la Tardor organitzada per 
l'Ajuntament de Barcelona. El col·lectiu protestava contra la privatització de la gestió d'aquest 
servei públic que l'ajuntament pretén convertir en una entitat pública empresarial. Es van repar¬ 
tir globos amb el lema «no a la privatització» i un manifest contra l'especulació a les zones 
verdes de la ciutat. Les treballadores van escridassar en tot moment les autoritats municipals, 
principalment la presidenta de l'Institut, Imma M allol i van impossibilitar així, les intervencions 
oficials. Un veí de la zona, a mode d'anècdota, explicava que va presenciar com Joan Saura, al 
veure's interpel·lat per alguns treballadors, va afirmar que la mobilització no és de l'esquerra 
sinó que ha de ser l'esquerra la que privatitzi els serveis públics. Contra-lnfos 16/ U/ 04 


Clariant en vaga pels serveis mèdics dignes 

























Anti-Institucional 


Presos i preses en lluita 


Impunitat policial 


Concentració contra la visita monàrquica 


Manresa/ El Bages.- El passat dijous II de 
novembre, diversos col·lectius independen¬ 
tistes i antimonàrquics de la capital del 
Bages van convocar una concentració contra 
la visita de Felipe i Letizia Ortiz a la ciutat. 
Sortint de la plaça de la Ben Plantada, les 
més de 500 persones que s'hi van aplegar, es 
van dirigir cap a la Cambra de Comerç de la 
ciutat, on els príncpes havien de presidir una 
entrega de premis. Carrers abans d'arribar 
allà, un desplegament molt elevat de policia 
local, guàrdies civils, policia nacional i 


mossos d'esquadra, que vetllaven per la 
seguretat de l'acte, no van deixar que la 
manifestació anés més enllà. Llavors es van 
llençar proclames, xiulets i consignes contra 
la monarquia i les forces policials. Després 
d'alguns moments de tensió i alguna 
picabaralla, en la que dos manifestants van 
resultar ferits per cops de porra, la mani¬ 
festació va seguir el seu camí fins la lectura 
del manifest final, a volts de dos quarts de 
deu de la nit, quan es va desconvocar. 

Protesta per demanar l'absolució de dosjoves 

Terrassa/ Vallès Occidental- El passat divendres 12/ H/ 04 es va convocar una manifestació per 
demanar l'absolució de dosjoves de Terrassa, jutjats el passat 8/ 09/ 04, condemnats pel jutjat 
d'Instrucció núm. 2 de Terrassa a 2 anys i 6 mesos un i lany i 6 mesos l'altre. A la manifestació 
es van arribara concentrar gairebé 300 personesque van recórrer els principalscarrersdel cen¬ 
tre de la vila. Davant de l'Ajuntament es va una representació teatral del la farsa que va suposar 
el judici, en que cap dels policies municipals va reconèixer els acusats. Després de passar 
davant de jutjats, la manifestació va acabar davant l'antic CSO Vapor Ventalló, on es va cele¬ 
brar un sopar solidari per un centenar de persones. L'acte va acabar amb un concert. Dins la 
campanya per l'absolució d'aquests dosjoves s'està fent una recollida de signatures, així com 
s'ha presentat una moció als districtes de Terrassa per que esposicionin en la seva absolució. 
L'ajuntament de Vilafranca, de forma unilateral, va demanar l'indult, juntament amb el delsdos 
presos de l'Hospitalet. Solidaritat Antirepressiva de Terrassa 16/ U/ 04 


Divendres 19 novembre 17h al carrer Parcerises 2, <M >Mercat Nou 

Jornada Curro Ateneu Llibert. Carrer 

Dijous 18 i divendres 19 novembrea l'espai Boca Nord <M >Horta 

2on aniversari desastre Prestige 

Dissabte 27 novembre 17h alpoliesportiu Bellmunt d'Urgell 

Dia solidari amb en Joan Albert 

Dissabte 20 de novembrea les 19h metro Sant Ildefons (L-5) 

Prou abusos de poder a Cornellà 

Diumenge 21 novembre 1130h a plaça Universitat Barcelona 

No al desmantellament d'LG i Phillips 

Dilluns 29 de novembre Dh als jutjats de Lluís Companys 

Concentració judici 12 octubre '01 


El PSOE continua amb les restriccions a les 

CONDICIONS DE VIDA DELS I LES PRESES POLÍTIQUES 

En Zígor aïllat a Valdemoro 

Valdemoro/ Madrid- «El pres polític català Zígor Larredonda ha estat 
sancionat amb un règim dur d'aïllament el passat dimecres 10 de 
novembrea la presó de Valdemoro (Madrid). El veí deTerrassa i actiu 
militant dels moviments socials va ser traslladat des de la presó 
d'Albacete (on està assignat) a la presó de Valdemoro fa un mes i mig 
en motiu del judici a l'Audiència Nacional espanyola, on han estat 
absolts tant ell com la també veïna de Terrassa Laura Riera, actual¬ 
ment dispersada a Badajoz. El passat dimecres dia 10 de novembre, 
en Zígor i altres presos polítics es van negar a "doblar” les cel·les (a 
compartir-la amb més d'una persona) al·legant que contradiu el 


propi reglament penitenciari que permet estar un sol pres per cel·la. 
Com a conseqüència d'aquesta negativa ha estat sancionat a un 
règim d'aïllament de 23 hores sol a una cel·la especial, comptant 
només amb un canvi de roba i un llibre. En Zígor té una hora de pati 
sol i els seusfamiliars han denunciat que tot i l'intens fred que pateix 
la zona encara no li han pogut entrar cap paquet de roba d'abric. A 
més, els seus familiars s'han trobat amb què amb el nou règim (que 
encara no se sap quants dies pot durar) els locutoris i vis-a-visos s'es¬ 
curcen fins a 20 minuts. El govern espanyol del PSO E torna a apos¬ 
tar per la via de la repressió i la vulneració constant dels drets dels 
i les preses polítiques per intentar fer callar la dissidència política i 
social. Seguint els passos marcats pel govern de José Maria Aznar 
continua aplicant la dispersió, l'aïllament i els maltractaments, però 
actualment amb el suport dels vots "catalanistes” i "progressistes" 
d'ERC i del tripartit català.» Rescat 16/ 11/ 04 


Cinc funcionaris de 
la Model imputats 
per maltractaments 

Barcelona - Cinc funcionaris del centre pen¬ 
itenciari La Model, declararan el proper 
dimecres 17 com a imputats per maltracta¬ 
ments a un intern. El pres és un dels que va 
iniciar la investigació sobre l'actuació dels 
funcionaris després del motí de Quatre 
Camins, l'abril passat. El jutjat d'instrucció 
número 4 de Barcelona ha obert una investi¬ 
gació pels fets que van succeir, segons el 
pres, a finals d'agost. El pres també denuncia 
haver patit coaccions per part de la direcció 
de la M odel, per tal que renunciés a la seva 


Invasió d’Irac: 

la massacre continua 


16.314 

CIVILS IRAQUIANS ASSASSINATS DES DEL 20 DE MARÇ 


8.680 

MILITARS DE LA COALICIÓ INVASORA FERITS 


1383 


SOLDATS DE LA COALICIÓ INVASORA MORTS 

(94 durant l'última setmana) 


defensa, fet pel qual s'ha presentat una 
demanda que s'acumula a la primera. 
Paral·lelament també s'ha interposat una 
altra denúncia perquè després d'un nou 
trasllat a Can Brians, on es troba a l'actuali¬ 
tat, hauria tornat a ser maltractat. El secre¬ 
tari de serveis penitenciaris, Albert Batlle, 
assegura que té «plena confiança en les acti¬ 
tuds» de la direcció de la presó Model. 
Paral·lelament, el Col·legi d'Advocats de 
Barcelona va emetre un comunicat en 
relació als fets en què remarca que la lletra¬ 
da que duu els fets ha presentat una denún¬ 
cia per l'actuació del director, del subdirec- 


tor de règim interior i del cap del mòdul de 
la sisena galeria de la Model per pressionar 
al pres per tal que firmés un escrit renun¬ 
ciant a la defensa de la lletrada «sota la 
promesa de millorar la seva situació peni¬ 
tenciària». La Comissió de Defensa del 
Col·legi qualifica els fets de molt greus i ha 
exigit a l'administració penitènciària que 
obri una investigació. Al comunicat de 
denúncia del Col·legi, s'hi ha afegit l'Obser¬ 
vatori del Sistema Penal i dels Drets Humans 
de la Universitat de Barcelona i l'Associació 
Catalana de la Defensa dels Drets Humans. 

Contra-lnfos 16/ 11/ 04 


Antimilitarisme 


El govern de Zapatero incompleix les promeses 
electorals de reduir les despeses militars 

Madrid.- El president del govern central es va comprometre, dies abans de les eleccions del 
14 de març del 2004, a que si guanyava les eleccions congelaria les despeses de Defensa. Tot 
just 8 mesos després d'haver-les guanyat confirma que no només no les ha congelat, sinó 
que manté un caràcter continuista amb l'anterior govern, arribant a augmentar gairebé un 
2% dels pressupostos del 2005 respecte el 2004. En total seran uns 18.909,08 milions Ç 
repartits entre els ministeris de Defensa, Interior, Afers Exteriors i Indústria, apart de diver¬ 
sos organismes autònoms, el que suposa un 6.75% dels pressupostos generals de l'Estat. 

Mira: httpY / www.nodo50.org/ tortuga/ article.php3?id_article=914 Contra-lnfos 16/11/ 04 


150 persones es 
manifesten a Vilanova 
i la Geltrú contra 
la impunitat policial 

Vilanova i la Geltrú/ El Garraf.- «El dissabte 
13 de novembre a dos quarts de vuit del 
vespre, començava la manifestació a la capi¬ 
tal del Garraf contra la impunitat policial, 
recordant els fets de l'any passat, en una con¬ 
centració contra la presència del PP, a la fira 
de novembre, quan la policia local va realit¬ 
zar una càrrega enmig de pares, mares i 
famílies que es passejaven per la fira, i en què 
seguidament els cossos policials van escor¬ 
collar l'Ateneu Popular, on identificaren a 
quatre persones, que actualment es troben 
pedents de judici acusades d'atemptat a l'au¬ 
toritat i desordres. Es manifestaren unes 150 
persones pel centre de vilanova i la geltrú 
enmig d'una gran espectació en motiu de la 
fira de novembre. Uns 150 joves van denun¬ 
ciar l'actuació de la policia local de Vilanova 
el 8 de novembre del 2003 a la Fira de 
Novembre i el posterior escorcoll a l'Ateneu 
Popular l'Aixada. Els joves van concentrar-se 
a les set de la tarda a la plaça de les N eus, van 
baixar pel carrer Caputxins i van pujar pel 
carrer Llançà fins al Mercat Central. Un grup 
de manifestants van pujar al sostre de l'e¬ 
quipament municipal per encendre una torxa 
i desplegar una pancarta amb el lema "Si la 
repressió no s'atura nosaltres tampoc". 
Davant de l'espectació dels visitantsde la Fira, 
la majoria aliens a la convocatòria, els mani¬ 
festants van creuar la rambla Principal, 
després de penjar un cartell al jutjat, per 
arribar posteriorment a la plaça de la Vila. La 
manifestació, que va transcórrer gairebé 
sense presència policial, tenia com a lema "Els 
joves continuem a judici, els policies continu¬ 
en en actiu. Ni oblidem, ni perdonem''.» 

Ateneu Popular l'Aixada 16/11/ 04 

Les temperatures pujaran entre 3 i 4 graus fins el proper divendres. Entre dissabte i diumenge apareixeran noves ventades 
de mestral o tramuntana que augmentaran la sensació de fred. El cel estarà bastant seré tota la setmana, exceptuant 
núvols alts el divendres i el dilluns. També hi haurà boirines i ambient humit durant els matins sobretot a ciutats del Vallès. 


























































